הישרדות (תוכנית טלוויזיה אמריקאית)

הישרדות (באנגלית: Survivor, תרגום מילולי: שורד/ת) היא תוכנית מציאות אמריקאית פופולרית, המופקת על ידי רשת הטלוויזיה CBS בארצות הברית ומשודרת מדי שנה בתבנית של שתי עונות קצרות (לרוב, 14 פרקים ופרק איחוד). התוכנית משודרת מאז מאי 2000, בהנחיית ג'ף פרובסט.

"הישרדות" מבוססת על התוכנית השוודית , שנוצרה על ידי צ'ארלי פרסונס בשנת 1992, בהשראת הספר "רובינזון קרוזו". במסגרת התוכנית נשלחים כ-16–20 משתתפים להתמודד עם תנאי הטבע ולהתחרות ביניהם בתחרויות. אחת לשלושה ימים מדיחים אחד מהמתמודדים, כשהזוכה הוא המתמודד שנשאר אחרון. בעונותיה הראשונות עקבה התוכנית אחר מקור ההשראה השוודי, ודגש רב הושם בה על הישרדות בתנאים קשים. החל מהעונה החמישית ובייחוד מאז עונת האולסטארס הושם דגש הולך וגובר על הדינמיקה והמזימות בין המתמודדים בהשראת הספר "בעל זבוב".

התוכנית המקורית משודרת ברחבי העולם וכן בגרסאות מקומיות במדינות שונות (כולל גרסה ישראלית), על ידי זיכיון לשימוש בפורמט.

אופן המשחק
קבוצת המתמודדים מתמודדת לאורך 39 ימים בתנאי הישרדות קשים, כאשר מדי שלושה ימים אחד המתמודדים בקבוצה מודח. המנצח במשחק הוא זה ששרד אחרון.

החל מעונתה ה-41 שונה הפורמט באופן דראסטי, עקב מגפת הקורונה בארצות הברית ובפיג'י, כשהשורדים נאלצים להתמודד לאורך 26 יום בלבד, אמנם בתנאים דומים, אך עם מספר מתמודדים מועט יותר, לצד חידושים ושדרוגים נוספים לתבנית המשחק.

שלב השבטים
המתמודדים במשחק מובאים למקום נידח כלשהו — פעמים רבות אי, חוף או גדת נהר מרוחקים ממקום יישוב — ומחולקים על ידי הפקת התוכנית לשניים עד ארבעה "שבטים", החיים במקומות שונים. השבטים מתחרים באתגרים התובעים סבלנות, כושר גופני, כוח פיזי, חשיבה, עבודה קבוצתית, מיומנות וכוח רצון על פרסים ויתרונות להמשך המשחק.

בשלב השבטים של המשחק נערכת, בדרך כלל, התמודדות בשני אתגרים:
 אתגר פרס - אתגר בו השבט המנצח זוכה בפרס בעל ערך עבור הקבוצה בתנאי המחיה הקשים שלה, לדוגמה: אמצעי להדלקת אש כמו אבן צור, חכות, יריעות ברזנט להגנה מהגשם, או מזון. הפרסים הופכים בעלי ערך רב יותר עם התקדמות התוכנית.
 אתגר חסינות - השבטים מתמודדים זה מול זה כדי להימנע מהאילוץ להדיח אחד מבני השבט. השבט המנצח זוכה בפסלון חסינות ופטור מהדחה. בעונותיה הראשונות של התוכנית דמו אתגרי החסינות לאתגרי הפרס, אך בעונות המתקדמות יותר נעשה מאמץ לסלק אלמנטים של מקרה או מזל מאתגרי החסינות, ולהעמידם על סיבולת, חסינות ושיתוף פעולה בין חברי הקבוצה.

השבט שנחל מפלה באתגר החסינות נדרש להשתתף ב"מועצת שבט": חברי השבט מתכנסים לשיחה קבוצתית עם פרובסט ועם סיומה מצביעים באופן חשאי ואנונימי מי מבני השבט יש להדיח. בעונות המתקדמות יותר של התוכנית הפכה השיחה שלפני ההצבעה למעין חקירה, בה מנסה פרובסט לעמוד על הלכי הרוח בשבט.

אחרי ההצבעה נאספים הפתקים ונקראים על ידי המנחה. המתמודד שעבורו הוטל המספר הגדול ביותר של פתקי הצבעה מודח מן התוכנית ולפידו האישי מכובה באופן טקסי על ידי המנחה ("השבט אמר את דברו").

שלב התחרות האישית
אחרי הדחת מחצית המתמודדים בערך, מתמזגים השבטים לשבט אחד, החי במקום אחד (לרוב, באזור בו חי אחד השבטים), והתחרות הופכת מקבוצתית לאישית.

המתמודדים שבים ונאבקים זה בזה בשני אתגרים מדי פרק — פרס אישי וחסינות אישית. בתחרות הפרס האישי עשויים המתמודדים להיאבק, לעיתים, בתחרות קבוצתית מאולתרת, אך אתגר החסינות מעניק למנצח "שרשרת חסינות" אישית, המגנה עליו מפני הדחה בתום הפרק.

המודחים בשלב התחרות האישית אינם מסולקים מן המשחק לחלוטין והופכים חברים ב"חבר המושבעים". למושבעים אין תפקיד כלשהו במשחק, ותפקידם הוא לצפות ולנסות לגבש דעה. בפרק האחרון של התוכנית נדרשים המושבעים להשתמש במידע שליקטו כדי להצביע מי ראוי להיות המנצח בתוכנית.

עם הדחתם של המתמודדים בזה אחר זה נותרים לבסוף ארבעה מתמודדים. אלו מתמודדים באתגר או אתגרי חסינות רצופים, שעיקרם יכולת ריכוז וסיבולת, כדי לקבוע מי יהיו שני או שלושת המתמודדים הסופיים. החל מעונה 35, המנצח באתגר החסינות האישית האחרון, ברביעייה האחרונה, בוחר מי מהנותרים יתמודדו באתגר האש ומי יעלה ביחד איתו לגמר, למועצת השבט מול חבר המושבעים.

המתמודדים הסופיים מתייצבים בפני חבר המושבעים ומתמודדים עם שאלותיהם או הצהרותיהם של אלו. בעונות המוקדמות, רוב המושבעים הסתפקו בהכרזות או בנאומי־זוטא. בעונות מתקדמות יותר נטו המושבעים לשאלות בירור לנקודות אישיות ונוספו דברים של המתמודדים הסופיים לפני ואחרי דברי המושבעים. כתום שלב זה, המושבעים מצביעים עבור מי שראוי לדעתם לקבל את הפרס. התוצאות נקראות בשידור חי בפרק "האיחוד".

הפרס לזוכה הוא מיליון דולר ומכונית. המתמודד מולו באספת השבט האחרונה זוכה במאה אלף דולר. שאר המתמודדים נאלצים להסתפק בפרסים כספיים קטנים בהרבה על זכייה באתגרים.

שינויים בתבנית המשחק
שתי העונות הראשונות של הישרדות שמרו על הפורמט הכללי של התוכנית השוודית, אך בעונות מאוחרות יותר הוכנסו חידושים ושינויים רבים:
 "פסלון חסינות נסתר", שמתמודד יכול להשתמש בו על מנת לבטל את הקולות שהוטלו נגדו (לראשונה, עונה 11). כללי השימוש בפסלון שונו מספר פעמים. תחילה ניתן היה להשתמש בו אחרי קריאת פתקי ההצבעה או לפני תחילתה. מאוחר יותר שונו הכללים כך שהשימוש הותר עם תום ההצבעה ולפני קריאת פתקי ההצבעה.
 "הדחה כפולה": על־פי רוב, מספר המתמודדים במשחק בעונות הראשונות הוא 16, אך ברוב העונות המוקדמות המספר גדל עד כדי השתתפות 20 מתמודדים וכדי לנפות את כולם הונהגה הדחה של שני מתמודדים באותו פרק, לעיתים מאותו שבט ולעיתים משני השבטים.
 "ערבוב השבטים" - חלוקה חדשה ושונה של המתמודדים לשני שבטים. (לראשונה, בעונה 3) ומדי פעם לשלושה שבטים ואפילו ארבעה שבטים.
 השבה למשחק של מתמודדים שהודחו (עונות 7,22,23,27,38,40 בלבד)
 יותר משני שבטים (שלושה שבטים, לראשונה, עונה 8; ארבעה שבטים, לראשונה, עונה 12)
 הגליה של בן שבט למקום אחר (לראשונה, עונה 10). לרוב, ההגליה היא למקום בו יש רמזים לפסלון חסינות נסתר.
 העלאה של שלושה מתמודדים לתוכנית הגמר, במקום שניים (החל בעונה 13)
 הנחיית ההתמודדות באתגרים: בעונות הראשונות התנהלו האתגרים ללא קריינות. החל בעונה השביעית הנחה פרובסט את ההתמודדות באתגר, לעיתים תוך דו־שיח עם המתמודדים.
 התרת שוויון: כאשר נוצר מצב בו יש מספר פתקי הצבעה זהה עבור כל מתמודד הותר השוויון בשיטות שונות: הצבעה חוזרת בלי השתתפות המתמודדים עבורם הוטלו פתקי הצבעה; הצבעות קודמות: בעונה השנייה והשלישית מתמודד שהוטלו פתקים עם שמו קודם לכן הודח אם נוצר שוויון בקולות המצביעים בינו לבין מתמודד אחר, שעבורו הוטל מספר קטן יותר של פתקים. החל מהעונה הרביעית, על מנת להימנע ממקרי שוויון הולכים ורבים, ועל מנת להניע מתמודדים מכפיית שוויון, אם גם לאחר הצבעה חוזרת אין הסכמה בין המתמודדים על זהות המודח, תתקיים הגרלה בין כל המתמודדים, למעט אלו שעבורם הוטלו פתקי הצבעה וזה שזכה בחסינות ("האבן הסגולה" — יושם בפועל רק בעונות 4, 27 ו-33); במקרים מסוימים, התיקו נשבר בהתמודדות להתרת שוויון (בדרך כלל, בניסיון להדלקת אש).
 הנחיית תוכנית "האיחוד": בעונותיה הראשונות של התוכנית הונחתה תוכנית "האיחוד" על ידי מנחים אורחים. החל בעונה החמישית מנחה תוכנית "האיחוד" הוא ג'ף פרובסט.
 "אי הגאולה"- המודחים מן התוכנית לא נופו לחלוטין אלא עברו להתגורר ב"אי הגאולה". המודח התמודד בדו-קרב או בתלת-קרב עם אלו שהודחו אחריו, לעיני נציגים מהשבטים. מי ששרד סדרה ארוכה דיה של קרבות זכה באפשרות לשוב למשחק (עונות 22, 23, 27 בלבד)
יתרונות סודיים מוחבאים - החל מהעונות המתקדמות של הסדרה הוחבאו יתרונות סודיים באי, אשר מי שמוצא אותם יכול להשתמש בהם בהמשך המשחק (בין היתרונות: ביטול קול של שחקן אחר במועצת השבט, חסינות בנקודה מסוימת במשחק, קול כפול במועצת השבט).
"אי ההכחדה" - המודחים מן התוכנית לא נופו אלא עברו להתגורר ב"אי ההכחדה", אי נפרד שתנאי המחיה בו קשים יותר. מי שנשאר על האי עד שתי נקודות מסוימות במשחק (כשנותרו 12 וכשנותרו 5 מתמודדים) מקבל אפשרות לחזור למשחק (עונות 38 ו-40 בלבד).
פורמט מועצת השבט האחרונה - ברוב עונות הסדרה, במועצת השבט האחרונה כל אחד מחברי המושבעים נשא נאום/הצהרה/שאלה לאחד או כמה מהפיינליסטים לבחירתו, החל מהעונה ה-34 של התוכנית, שונה פורמט המועצה האחרונה והוא הפך לדיון פתוח בין כל המושבעים והפיינליסטים על המשחק שלהם.,
אתגר הדלקת אש ברביעייה האחרונה - נוסף כ"טוויסט" בעונה ה-35 של הסדרה ומשם הפך לשינוי קבוע בפורמט. בניגוד להדחה הרגילה שהתקיימה בשלב ארבעת האחרונים, הוחלט כי הזוכה במשימת החסינות האחרונה יבחר את המועמד אותו הוא ייקח לגמר - שני הנותרים יתחרו ביניהם באתגר הדלקת אש כדי להיאבק על המקום האחרון בגמר. שינוי זה נחשב לשנוי במחלוקת בקרב מעריצים רבים של התוכנית, הן מכיוון שהשינוי לא היה ידוע למתמודדים בעונה 35, והן מכיוון שהדבר מבטל למעשה את עיקרון ההצבעה על מנת להדיח מתמודד מהאי.

עונות התוכנית
התוכנית מופקת על ידי מרק ברנט. בהנחיית ג'ף פרובסט. התוכנית משודרת בימי חמישי ברשת CBS. כל תחרות נקראת "עונה" והיא נמשכת 12–16 פרקים ועוד תוכנית "איחוד". העונה הראשונה של התוכנית שודרה בקיץ 2000 ולכן, כתוספת לעונת השידורים הרגילה, משודרות מדי שנה שתי עונות של התוכנית, כאשר רק פרק זמן קצר חוצץ ביניהן.

 מס' העונה שם העונה אתר(י) הצילומים המנצח/ת1  הישרדות: בורנאו   , מלזיה  2  הישרדות: האאוטבק האוסטרלי    טינה ווסון3  הישרדות: אפריקה   , קניה  4  הישרדות: מרקיז   , איי מרקיז, פולינזיה הצרפתית  וספיה טאוורי5  הישרדות: תאילנד   , תאילנד  בריאן היידיק6  הישרדות: האמזונס   	ריו נגרו, אמזונאס, ברזיל  7  הישרדות: איי הפנינה   איי הפנינה, פנמה  8  הישרדות: אולסטארס   איי הפנינה, פנמה  9  הישרדות: ונואטו – איים של אש   , ונואטו  כריס דוהרטי10  הישרדות: פלאו   קורור, פלאו  11  הישרדות: גואטמלה – אימפריית המאיה   הפארק הלאומי יאשה-נאקום-נרנחו, , גואטמלה  12  הישרדות: פנמה – אי הגלות   איי הפנינה, פנמה  אראס באסקאוסקס13  הישרדות: איי קוק   אייטוטקי, איי קוק  14  הישרדות: פיג'י   , פיג'י  ארל קול15  הישרדות: סין   , ג'יוג'יאנג, ג'יאנגשי, סין  16     קורור, פלאו, מיקרונזיה  17  הישרדות: גבון – גן העדן האחרון בעולם   השמורה הנשיאותית וונגה-וונגה, אסטואר, גבון  בוב קראולי18  הישרדות: טוקנטינס – הגבהים הברזילאים   , טוקנטינס, ברזיל  19  הישרדות: סמואה   אופולו, סמואה  נטלי ווייט20  הישרדות: גיבורים נגד נבלים   אופולו, סמואה  21  הישרדות: ניקרגואה   סן חואן דל סור, ניקרגואה  ג'אד "פאביו" בירזה22  הישרדות: אי הגאולה   סן חואן דל סור, ניקרגואה  23  הישרדות: האוקיינוס השקט הדרומי   אופולו, סמואה  סופי קלארק24  הישרדות: עולם אחד   אופולו, סמואה   קים ספרדלין25  הישרדות: הפיליפינים   , הפיליפינים  דניס סטייפלי26  הישרדות: קרמואן – מעריצים נגד פייבוריטים   , הפיליפינים  27  הישרדות: דם נגד מים   , , הפיליפינים  טייסון אפוסטול28  הישרדות: קאגיאן – כוח נגד מוח נגד יופי   , , הפיליפינים  29  הישרדות: סן חואן דל סור – דם נגד מים   סן חואן דל סור, ניקרגואה  30  הישרדות: עולמות נפרדים   סן חואן דל סור, ניקרגואה  מייק הולוואי31  הישרדות: קמבודיה – הזדמנות שנייה   קו רונג, קמבודיה  32  הישרדות: קו רונג – מוח נגד כוח נגד יופי   קו רונג, קמבודיה  מישל פיצג'רלד33  הישרדות: מילניאלים נגד דור X   איי ממנוקה, פיג'י  אדם קליין34  הישרדות: משני משחק – איי ממנוקה   איי ממנוקה, פיג'י  35     איי ממנוקה, פיג'י  36  הישרדות: אי השדים   איי ממנוקה, פיג'י  וונדל הולנד37  הישרדות: דוד נגד גוליית   איי ממנוקה, פיג'י  38  הישרדות: קצה ההכחדה   איי ממנוקה, פיג'י  כריס אנדרווד39  הישרדות: אי האלילים   איי ממנוקה, פיג'י  טומי שיהן40  הישרדות: מנצחים במלחמה   איי ממנוקה, פיג'י  41  הישרדות 41   איי ממנוקה, פיג'י  אריקה קסופאנן42  הישרדות 42   איי ממנוקה, פיג'י  43  הישרדות 43   איי ממנוקה, פיג'י  מייק גייבלר44  הישרדות 44   איי ממנוקה, פיג'י  ג'אם ג'אם ארוצ'ו45  הישרדות 45   איי ממנוקה, פיג'י  די ויידארס46  הישרדות 46   איי ממנוקה, פיג'י  קנזי פטי47  הישרדות 47   איי ממנוקה, פיג'י  רייצ'ל למונט48  הישרדות 48   איי ממנוקה, פיג'י  קייל פרייזר49  הישרדות 49   איי ממנוקה, פיג'י סוואנה לואי 50  הישרדות 50: בידי המעריצים   איי ממנוקה, פיג'י  

 פרסים ומועמדויות 
שנהפרסקטגוריהמועמד/יםתוצאהמקור2024פרס התקשורת של הליגה ההומו-לסבית נגד השמצהתוכנית תחרות הריאליטי הטובה ביותר"הישרדות"פרס אמי אמנותי לבידור בפריים טייםהמנחה הטוב ביותר לתוכנית תחרות או ריאליטיג'ף פרובסטהצילום הטוב ביותר בתוכנית ריאליטיפיטר וורי, סקוט דאנקן, ראס פיל, טים בארקר, מארק בנט, פאולו קסטילו, רודני שובין, כריס אליסון, בן גמבל, ניקסון ג'ורג', מרקוס הבבלמן, דרק הופמן, מתיאס הופמן, טובי הוגאן, דרק הולט, אפיין "מופי" לגונה, איאן מילר, ניקו ניוני, פול פדינגהאוס, נג'ק פובראג', לואי פאוול, תומאס פרטוריוס, ג'ובן מכירות, אריק סרמינטו, דירק סטיין, ג'ון טאטרסל, הולי תומפסון, פאולו ולוזו, קולום אנדרוז, כריסטופר בארקר, גריינג'ר שולץ, ניק ואן דר ווסטהוזן, ודווייט ווינסטון2025פרס אמי לבידור בפריים טייםהמנחה הטוב ביותר בתוכנית ריאליטי או תחרות ריאליטיג'ף פרובסטהליהוק הטוב ביותר בתוכנית ריאליטיג'סי טננבאום, קייטלין מור, פני ליין קליפטון, דניאל גרדיאס, ליסה ויסגי וכריסטיאן אסטרדההצילום הטוב ביותר בתוכנית ריאליטיפיטר וירי, סקוט דאנקן, ראס פיל, קולום אנדרוז, טים בארקר, מארק בנט, ג'יימס בון, פאולו קסטילו, רודני שאוין, כריס אליסון, בן גמבל, ניקסון ג'ורג', מרקוס הבבלמן, דרק הופמן, מתיאס הופמן, טובי הוגאן, דרק הולט, אפראיין "מופי" מיל לגונה, ניקו איילן, פול מק'אוולי, ניקו, לואיס, פול מאקלי, ניקו פרטוריוס, אריק סרמיינטו, דירק סטיין, ג'ון טטרסל, הולי תומפסון, פאולו ולוזו, כריסטופר בארקר, גריינג'ר שולץ, ניק ואן דר ווסטהויז'ן, דווייט ווינסטון וקני הופמןתוכנית תחרות הריאליטי הטובה ביותר"הישרדות"

 קישורים חיצוניים 





 הערות שוליים 

*
קטגוריה:זוכי אמי בפריים טיים: תוכניות: צילום
קטגוריה:CBS: תוכניות וסדרות
קטגוריה:תוכניות טלוויזיה אמריקאיות שעלו לשידור בשנות ה-2000